آذربایجانین مدنیت باخانی آنار کریموو، تورکیه‌نین سینما صنعتینده‌کی تجروبه‌سین‌دن یارارلانماق ایسته‌یکلرینی و یئنی ایلده تورکیه ایله اورتاق فیلملر چکمه‌یی پلانلاشدیردیقلارینی آچیقلادی.
کریموو، تشکیل ائتدیگی ایل سونو دگرلندیرمه توپلانتیسین‌دا آذربایجانین دیگر اؤلکه‌لرله مد‌نی ایلیشکیلرینی دگرلندیردی و قارداش اؤلکه تورکیه ایله چوخ یاخشی ایلیشکیلرین اولدوغونو قید ائتدی.
باخان کریموو، وظیفه‌یه گلدیک‌دن سونرا ایلک یورددیشی سفرینی تورکیه‌یه ائتدیگینی خاطیرلاداراق،
"بیر چوخ قونونو مذاکیره ائتدیک. سینما ساحه‌سینه ده بؤیوک یئر آییردیق. اورتاق فیلم چکمه‌یی پلانلاشدیریریق. تورکیه‌نین تجروبه‌سینی نظره آلمالیییق.
تورکیه‌نین سینمادا قیسا مدت‌ده بؤیوک سیچراییش و باشاری الده ائتدی. بو تجروبه‌نی اونلاردان اؤیره‌نمک ایسته‌ییریک. اورتاق ایش گؤرمک، تجروبه پابلاشیمی کیمی بیر امکداشلیق پلانلاشدیریریق. یئنی ایلده تورکیه ایله اورتاق فیلملرین چکیلمه‌سی گوندمده‌دیر" دئدی.
